
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1223 


6 Οκτωβρίου 2000 


ΑΠΟΦΑΣΕΙ Σ 

Αριθ. 27.747 

Τροποποίηση του Οργανισμού Εσωτερικής Υπηρεσίας 
του δήμου Μενεμένης Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α. Τις διατάξεις του άρθρου 12τουΝ. 1188/1981, όπως 
ισχύει. 

β. Τις διατάξεις των άρθρων 241 και 242 του Ν. 
1188/1981, όπως ισχύουν. 

γ. Τις διατάξειςτου άρθρου 67του Ν. 1416/1984, όπως 
ισχύουν. 

δ. Τις διατάξειςτου άρθρου 27 του Ν. 2081/1985 με το 
οποίο προστίθεται το άρθρο 29Α στο Ν. 1558/1985 " Κυ¬ 
βέρνηση και Κυβερνητικά Όργανα". 

ε. Τις διατάξεις των Π ροεδρικών Διαταγμάτων 37α/1987 
και 22/1990. 

στ. Τις διατάξεις των άρθρων 19,20,34,35,36 και38του 
Ν.2190/1994 

ζ. Τις διατάξεις των άρθρων 7, 9, 11 και 12 του 
Ν.2190/1994 

η. Τις διατάξειςτου άρθρου 32του Ν.2508/1997. 

θ. Τις διατάξεις του τέταρτου άρθρου του Ν. 2683/1999. 

ι. Την αριθ. 42.646/12-12-1997 (Φ.Ε.Κ. 1176/Β/30-12- 
1997) απόφαση μας που αφορούσε την τελευταία τροπο¬ 
ποίηση του ισχύοντος Οργανισμού Εσωτερικής Υπηρε¬ 
σίας του δήμου Μενεμένης. 

ια. Την αριθ. 5/13-7-2000 (θέμα 2ο) σύμφωνη γνώμη του 
Υπηρεσιακού Συμβουλίου υπαλλήλων Ο.Τ.Α. Νομού Θεσ¬ 
σαλονίκης (πλην δήμου Θεσσαλονίκης). 

ιβ. Την αριθ. 189 /2000 απόφαση του δημοτικού συμ¬ 
βουλίου Μενεμένης. 

Τροποποιούμε τον Οργανισμό Εσωτερικής Υπηρεσίας 
του δήμου Μενεμένης του Νομού Θεσσαλονίκης κατά τα 
οριζόμενα στην αριθ. 189/2000 απόφαση του δημοτικού 
συμβουλίου και στην αριθ. 5/13-7-2000 (θέμα 2ο) σύμφω¬ 
νη γνώμη του Υπηρεσιακού Συμβουλίου υπαλλήλων 
Ο.Τ.Α. Ν. Θεσσαλονίκης (πλην δήμου Θεσσαλονίκης), ο 
οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΜΕΝΕΜΕΝΗΣ 

I. -ΔΙΟΙΚΗΣΗ 

II. - ΔΙΕΥΘΥΝΣΗ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Α.-ΤΜΗΜΑ ΔΙΟΙΚΗΣΗΣ & ΠΡΟΣΩΠΙΚΟΥ & ΔΗΜΟΤΙΚΗΣ 
ΚΑΤΑΣΤΑΣΗΣ 

Β.-ΤΜΗΜΑ ΟΙΚΟΝΟΜΙΚΟ 

Γ. ΤΜΗΜΑ ΠΡΟΜΗΘΕΙΩΝ - ΑΠΟΘΗΚΗΣ - ΕΞΟ¬ 
ΠΛΙΣΜΟΥ & ΣΥΝΤΗΡΗΣΗΣ 

III. - ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Α.- ΤΜΗΜΑ ΜΕΛΕΤΩΝ - ΕΦΑΡΜΟΓΩΝ & ΣΧΕΔΙΟΥ 
ΠΟΛΗΣ 

Β.- ΤΜΗΜΑ ΚΑΘΑΡΙΟΤΗΤΑΣ & ΠΡΑΣΙΝΟΥ 
ΑΡΘΡΟ I 

Οργάνωση Δήμου 

Η Οργάνωση περιλαμβάνει τους τομείς: 

1. Διοίκηση 

2. Διεύθυνση Διοικητικών & Οικονομικών Υπηρεσιών 

3. Διεύθυνση Τεχνικών Υπηρεσιών 

4. Αυτοτελές Γραφείο Ειδικής Υπηρεσίας (Δημοτική 
Αστυνομία) 

5. Αυτοτελές Γ ραφείο Πολιτισμού - Αθλητισμού - Παι¬ 
δείας 

6. Αυτοτελές Γραφείο Κλητήρων - Καθαριότητας κτι¬ 
ρίων 

ΑΡΘΡΟ II 

Συγκρότηση Τομέων του Δήμου 

Οι τομείς οργάνωσης του Δήμου υποδιαιρούνται όπως 
παρακάτω: 

I. ΔΙΟΙΚΗΣΗΣ 

II. - Γ ραφείο Δημάρχου 

12. - Γ ραφεία Αντιδημάρχων (Δύο) 

13. - Γ ραφείο Ειδικού συνεργάτη του Δήμου 

14. Γ ραφείο επιστημονικού συνεργάτη 

15. - Γ ραφείο Δικηγόρου του Δήμου (Νομικής υποστήρι¬ 

ξης) 

16. - Γ ραφείο Τ ύπου & Δημοσίων Σχέσεων 

II. ΔΙΕΥΘΥΝΣΗ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Η Διεύθυνση αυτή συγκροτείται από τα παρακάτω τμή¬ 
ματα και μη αυτοτελή Γραφεία 
Α. ΤΜΗΜΑ ΔΙΟΙΚΗΣΗΣ & ΠΡΟΣΩΠΙΚΟΥ 
Α. 1.- Γ ραφείο Πρωτοκόλλου - Αρχείου - Διεκπεραίωσης 
Α.2.- Γ ραφείο Διοίκησης - Προσωπικού 
Α.3.- Γ ραφείο Αστικοδημοτικής Κατάστασης (Δημοτο¬ 
λόγια - Μητρώα αρρένων - Ληξιαρχείο) 

Α.4.- Γραφείο Δημοτικού Συμβουλίου - Δημαρχιακής 
Επιτροπής - Συνοικιακών Συμβουλίων 
Β. ΤΜΗΜΑ ΟΙΚΟΝΟΜΙΚΟ 
Β.Ι.- Γ ραφείο Προϋπολογισμού Απολογισμού 
Β.2.- Γ ραφείο Λογιστικού (μισθοδοσίας) 

Β.3.- Γ ραφείο δημοτικών προσόδων & δημοτικής περι¬ 
ουσίας 

Γ. ΤΜΗΜΑ ΤΑΜΕΙΑΚΗΣ ΥΠΗΡΕΣΙΑΣ 
Γ.1.- Γ ραφείο Ταμειακού & διαχείρισης 
Γ.2.- Γ ραφείο εσόδων - εξόδων 
Γ.3.- Γ ραφείο εισπράκτορα 

III. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Η Διεύθυνση αυτή αποτελείται από τα παρακάτω τμή¬ 
ματα και μη αυτοτελή Γ ραφεία. 

- Γ ραφείο Γραμματείας - Πρωτοκόλλου (μη αυτοτελές) 
Δ. ΤΜΗΜΑ ΜΕΛΕΤΩΝ - ΕΦΑΡΜΟΓΩΝ & ΣΧΕΔΙΟΥ 
ΠΟΛΗΣ 

Δ. 1.- Γ ραφείο Μελετών 

Δ.2.- Γ ραφείο Κατασκευών & συντήρησης έργων 
Δ.3.- Γραφείο Τοπογραφικών μελετών, απαλλοτριώσε¬ 
ων, κτηματολογίου 
Δ.4.- Γ ραφείο Μηχανοργάνωσης 
Δ.5.- Γ ραφείο Πολεοδομικών μελετών 
Δ.6.- Γ ραφείο Πολεοδομίας 
Δ.7.- Γ ραφείο ηλεκτρομηχανολογικών μελετών 
Ε. ΤΜΗΜΑ ΚΑΘΑΡΙΟΤΗΤΑΣ - ΠΡΑΣΙΝΟΥ 
Ε. 1.- Γ ραφείο Καθαριότητας - κοινοχρήστων χώρων 
Ε.2.- Γ ραφείο Ηλεκτροφωτισμού 
Ε.3.- Γ ραφείο Κήπων - Πρασίνου - δενδροστοιχιών 
Ε.4.- Γ ραφείο κίνησης - Επισκευής & συντήρησης οχη¬ 
μάτων & μηχανημάτων 

ΣΤ. ΤΜΗΜΑ ΠΡΟΜΗΘΕΙΩΝ - ΑΠΟΘΗΚΗΣ - ΕΞΟ¬ 
ΠΛΙΣΜΟΥ ΚΑΙ ΣΥΝΤΗΡΗΣΗΣ 
ΣΤ.1.- Γ ραφείο Προμηθειών - Αποθήκης 
ΣΤ.2.- Γ ραφείο εξοπλισμού - Συντήρησης κοιν. χώρων & 
παιδικών χαρών 

ΣΤ.3.- Γ ραφείο Συντήρησης σχολικών συγκροτημάτων 
Ζ. ΑΥΤΟΤΕΛΗ ΓΡΑΦΕΙΑ 

Ζ.1. - Γ ραφείο ειδικής Υπηρεσίας (Δημοτική Αστυνομία) 
Ζ.2. - Γ ραφείο Πολιτισμού - Αθλητισμού - Παιδείας 
Ζ.3.- Γ ραφείο κλητήρων - καθαριότητας κτιρίων 

ΑΡΘΡΟ III 

Οργανική σύνθεση, διαβάθμιση θέσεων. 

Η οργανική σύνθεση, η διαβάθμιση και η κατάταξη των 
θέσεων του προσωπικού κατά κλάδο και ειδικά τυπικά 
προσόντα ορίζονται όπως παρακάτω: 

I. ΕΙΔΙΚΕΣ ©ΕΣΕΙΣ 

(Άρθρο 245 του Ν.1188/81 & παργ.4 του αρθρ. 67 Ν. 


1416/84, άρθρο 26 παρ. 4 Ν. 1832/89 & άρθρο 57παρ. 10 
Ν. 2218/94) 

α.- Μια (1) θέση Ειδικού συνεργάτη 
β.- Μια (1) θέση ειδικού συμβούλου 
γ.- Μία (1) θέση Δικηγόρου του Δήμου 
II. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

- Α. ΔΙΟΙΚΗΤΙΚΟ ΠΡΟΣΩΠΙΚΟ 
α. Κατηγορία ΠΕ 

1) Κλάδος ΠΕ-1 Διοικητικού 
Τρεις (3) θέσεις με βαθμό Δ-Α (2) 
β.- Κατηγορία ΤΕ 

1) Κλάδος ΤΕ-17 Διοικητικού - Λογιστικού 
Πέντε (5) θέσεις με βαθμό Δ-Α 

2) Κλάδος ΤΕ-1 Βιβλιοθηκονόμων 
Μία (1) θέση με βαθμό Δ-Α 

3) Κλάδος ΤΕ-2 Κοινωνικών Λειτουργών 
Μία (1) θέση με βαθμό Δ-Α 

4) Κλάδος ΤΕ-22 Διοίκησης Μονάδων Τοπ. Αυτ/σης 
Μία (1) θέση με βαθμό Δ-Α 

5) Κλάδος ΤΕ-11 Εποπτών Δημόσιας Υγείας 
Μία (1) θέση με βαθμό Δ-Α 

Γ. Κατηγορία ΔΕ 

1) Κλάδος ΔΕ - Διοικητικού 

Δέκα πέντε (15) θέσεις με βαθμό Δ-Α 

2) Κλάδος ΔΕ-2 Εποπτών Καθαριότητας 
Τέσσερις (4) θέσεις με βαθμό Δ-Α 

δ.- Κατηγορία ΥΕ 

1) Κλάδος ΥΕ-1 Κλητήρων-Θυρωρών Γενικών Καθηκό¬ 
ντων 

Δύο (2) θέσεις με βαθμό Ε-Β 

2) Κλάδος ΥΕ-2 Επιστατών Καθαριότητας 
Δύο (2) θέσεις με βαθμό Ε-Β 

- Β. ΤΕΧΝΙΚΟ ΠΡΟΣΩΠΙΚΟ 
α. Κατηγορία ΠΕ 

1) Κλάδος ΠΕ-3 Πολιτικών Μηχανικών 
Δύο (2) θέσεις με βαθμό Δ-Α 

2) Κλάδος Π Ε-4 Αρχιτεκτόνων 
Τρεις (3) θέσεις με βαθμό Δ-Α 

3) Κλάδος Π Ε-6 Τοπογράφων 
Δύο (2) θέσεις με βαθμό Δ-Α 

4) Κλάδος ΠΕ-5 Μηχανολ. Ηλεκτρολόγων 
Δύο (2) θέσεις με βαθμό Δ-Α 

β. Κατηγορία ΤΕ 

1) Κλάδος ΤΕ-3 Τεχνολόγων Πολιτικών - Μηχανικών 
Τρεις (3) θέσεις με βαθμό Δ-Α 

2) Κλάδος ΤΕ-19 πληροφορικής 
Δύο (2) θέσεις με βαθμό Δ-Α 

γ. Κατηγορία ΔΕ 

1) Κλάδος ΔΕ-5 Δομικών έργων/εργοδηγών 
Δυο (2) θέσεις με βαθμό Δ-Α 

2) Κλάδος ΔΕ-16 Σχεδιαστών 
Δύο (2) θέση με βαθμό Δ-Α 

3) Κλάδος ΔΕ-24 Ηλεκτρολόγων 
Δύο (2) θέσεις με βαθμό Δ-Α 

4) Κλάδος ΔΕ-26 Μηχ/κών Αυτοκινήτων 
Δύο (2) θέσεις με βαθμό Δ-Α 

5) Κλάδος ΔΕ-28 χειριστών Μηχανημάτων 
Έξι (6) θέσεις με βαθμό Δ-Α 

6) Κλάδος ΔΕ-29 οδηγών Αυτοκινήτων 
Δεκατέσσερις (14) θέσεις με βαθμό Δ-Α 

7) Κλάδος ΔΕ-30 Τεχνιτών 
Δέκα (10) θέσεις με βαθμό Δ-Α 

8) Κλάδος ΔΕ-38 Προσωπικού Η/Υ 
Δύο (2) θέσεις με βαθμό Δ-Α 

- Γ. ΓΕΩΠΟΝΙΚΟ ΠΡΟΣΩΠΙΚΟ 
α. Κατηγορία ΤΕ 

1) Κλάδος ΤΕ-13 Τεχνολογίας - Γεωπονίας 
Δύο (2) θέσεις με βαθμό Δ-Α 

2) Κλάδος ΔΕ-35 Δενδροανθοκηπουρού 
Πέντε (5) θέσεις με βαθμό Δ-Α 

-Δ. ΕΚΠΑΙΔΕΥΤΙΚΟ ΠΡΟΣΩΠΙΚΟ 
α. Κατηγορία ΠΕ 

1) Κλάδος ΠΕ-10 Γυμναστή (καθηγητή Φυσικής Αγω¬ 

γής) 

Μία (1) θέση με βαθμό Δ-Α 
β. Κατηγορία ΤΕ 

1) Κλάδος ΤΕ-15 Διδασκάλων 
Μία (1) θέση με βαθμό Δ-Α 

2) Κλάδος ΤΕ-16 Νηπιαγωγών 
Μία (1) θέση με βαθμό Δ-Α 

- Ε. ΤΕΧΝΙΚΟ - ΥΓΕΙΟΝΟΜΙΚΟ & ΓΕΩΠΟΝΙΚΟ ΠΡΟΣΩ¬ 
ΠΙΚΟ 

α. Κατηγορία ΥΕ 
1) Κλάδος ΥΕ-16 εργατών γενικά 
Πενήντα (50) θέσεις με βαθμό Ε-Β 
-ΣΤ.- ΠΡΟΣΩΠΙΚΟ ΕΙΔΙΚΗΣ ΥΠΗΡΕΣΙΑΣ 
α. Κατηγορία ΠΕ 
1) Κλάδος ΠΕ-1 Διοικητικού 
Μια (1) θέση 
β. Κατηγορία ΔΕ 

1) Κλάδος ΔΕ-23 Δημοτικής Αστυνομίας 
Είκοσι (20) θέσεις με βαθμό Δ-Α 

- ΘΕΣΕΙΣ ΠΡΟΣΩΠΟΠΑΓΕΙΣ ΠΟΥ ΚΑΤΕΧΟΝΤΑΙ (κα- 
ταργούμενες όταν κενωθούν καθ’ οιονδήποτε τρόπο.) 

1. - Βάσει του Ν. 1476/84 (αρθρ.2) 
α. Κατηγορία ΠΕ 

α.- Κλάδος ΠΕ-3 Πολιτικών Μηχανικών 
Μία (1) θέση με βαθμούς Δ-Α 
β.- Κλάδος ΠΕ-4 Αρχιτεκτόνων 
Μία (1) θέση με βαθμούς Δ-Α 

2. - Βάσει της ΔΙΠΙΔ/Φ.42/24/11440/31-12-86 Κοινής 
Υπουργικής Απόφασης Υπουργών Προεδρίας Κυβέρνη¬ 
σης, Εσωτερικών & Οικονομικών 

α. Κατηγορία ΠΕ 

Κλάδος ΠΕ-6 Τοπογράφων Μηχανικών 
Μία (1) θέση με βαθμούς Δ-Α 
β. Κατηγορία ΤΕ 

Κλάδος ΤΕ-2 Κοινωνικών Λειτουργών 

Μία (1) θέση με βαθμούς Δ-Α 

γ. Κατηγορία ΔΕ 

Κλάδος ΔΕ-24 ηλεκτρολόγων 

Μία (1) θέση με βαθμούς Δ-Α 

δ. Κατηγορία ΥΕ 

Κλάδος ΥΕ-16 εργατών γενικά 

Δύο (2) θέσεις εργατών καθαριότητας με βαθμούς Ε-Β 

3. - βάσει του Ν. 1735/87 (αρθρ.25) 


Κλάδος ΥΕ-16 εργατών γενικά 

Μία (1) θέση εργατών κήπων με βαθμούς Ε-Β 

4. - Βάσει του άρθρου 12 Ν. 2503/97 
α. Κατηγορία ΠΕ 

Κλάδος ΠΕ-10 Νηπιαγωγών 
Δύο (2) θέσεις με βαθμό Δ-Α 
β. Κατηγορία ΤΕ 
Κλάδος ΤΕ -1 βιβλιοθηκονόμων 
Μια (1) θέση με βαθμό Δ-Α 
γ. Κατηγορία ΔΕ 
Α. Κλάδος ΔΕ-1 Δ/κού 
Τρεις (3) θέσεις με βαθμό ΔΑ 
Β. κλάδος ΔΕ - 29 οδηγών 
Μια (1) θέση με βαθμό ΔΑ 
Γ. κλάδος ΔΕ - 30 τεχνιτών 
Δύο (2) θέσεις με βαθμό ΔΑ 
δ. Κατηγορία ΥΕ 
Κλάδος ΥΕ -16 εργατών 
Μια (1) θέση με βαθμό Ε-Β 

5. - Βάσει του αρθρ.9 παργ.11 Ν.2503/97 (εγκ. ΥΠ. ΕΣ. 
Δ.Δ.Α. 27503/03-07-97) 

α. Κλάδος ΔΕ-14 ελεγκτών εσόδων εξόδων 
Μία (1) θέση με βαθμούς Δ-Α 
β. Κλάδος ΔΕΙ 5 Εισπρακτόρων 
Μία (1) θέση με βαθμούς Δ-Α 

- ΠΡΟΣΩΠΙΚΟ ΜΕ ΣΥΜΒΑΣΗ Ι.Δ. ΑΟΡΙΣΤΟΥ ΧΡΟΝΟΥ 
(οι θέσεις καταργούνται μετά την καθ’ οιονδήποτε τρόπο 
κένωσή τους) 

α.- Βάσει του Ν. 1188/81 

Δύο (2) θέσεις εργατών καθαριότητας 

β.- Βάσει του Ν.1874/90 (αρθρ.5) 

Μία (1) θέση Τεχνίτη Βαφέα 

Μια (1) θέση οδηγού 

Δύο (2) θέσεις εργατών καθαριότητας 

γ.- Βάσει του Ν.2266/94 (αρθρ.10-11) 

Δύο (2) θέσεις εργατών καθαριότητας 
Μία (1) θέση Εργάτη κήπων 
Δύο (2) θέσεις καθαριστριών 

Μία (1) θέση χειριστή φωτ/κού - φωτοαντ/κού μηχανή¬ 
ματος 

δ.- Βάσει Ν. 2508/97 (άρθρο 32) 

Μια (1) θέση ΠΜ 

Μια (1) θέση ΑΜ 

Μια (1) θέση ΗΜ 

Μια (1 )θέσητεχν. Γεωπονίας 

Μια (1) θέση επόπτη καθαριότητας 

Μια (1) θέση χειριστή μηχανημάτων 

Μια (1) θέση οδηγού 

Μια (1) θέση καθαρίστριας 

Πέντε (5) θέσεις εργατών κήπων 

Δέκα επτά (17) θέσεις εργατών καθαριότητας 

- ΠΡΟΣΩΠΙΚΟ ΜΕΡΙΚΗΣ ή ΠΕΡΙΟΔΙΚΗΣ ΑΠΑΣΧΟ¬ 
ΛΗΣΗΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

1. - Δύο (2) θέσεις εργατών φυλάκων με τρίωρη απα¬ 
σχόληση ημερησίους 

2. - Μία (1) θέση καθαρίστριας με τρίωρη απασχόληση 
ημερησίους 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ.ΔΙΚ.ΟΡΙΣΜ.ΧΡΟ- 
ΝΟΥ για κάλυψη εποχιακών & πρόσκαιρων αναγκών (αρ- 
θρ.18 παργ.12 Ν.2503/97) 

Σαράντα (40) θέσεις διαφόρων ειδικοτήτων που θα κα¬ 
θορίζονται από το αρμόδιο προς διορισμό όργανο κάθε 
χρόνο ανάλογα με τις ανάγκεςτων υπηρεσιώντου Δήμου. 

ΑΡΘΡΟ IV 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Οι προϊστάμενοι όλων των οργανικών μονάδων του Δή¬ 
μου τοποθετούνται βάσει των διατάξεων του άρθρου 36 
Ν. 2190/94. Οι κλάδοι των οποίων οι υπάλληλοι κρίνονται 
για τις θέσεις προϊσταμένων ορίζονται ως εξής: 

Α. Δ/ΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 
Προϊστάμενος τοποθετείται υπάλληλος κατηγορίας ΠΕ 
κλάδου ΠΕΙ Δ/κού, ήΤΕήΔΕτωνκλάδωνΤΕ-17&ΔΕ-1. 
Α/1. ΤΜΗΜΑ ΔΙΟΙΚΗΣΗΣ ΠΡΟΣΩΠΙΚΟΥ 
Προϊστάμενος τοποθετείται υπάλληλος κατηγορίας 
ΠΕ, ΤΕ, ΔΕ του κλάδου ΠΕΙ, ΤΕ17, ΔΕΙ 
Α/2. ΤΜΗΜΑ ΟΙΚΟΝΟΜΙΚΟΥ 

Προϊστάμενος τοποθετείται υπάλληλος κατηγορίας 
ΠΕ, ΤΕ, ΔΕ του κλάδου ΠΕΙ, ΤΕ17, ΔΕΙ 
Α/3. ΤΜΗΜΑ ΤΑΜΕΙΑΚΗΣ ΥΠΗΡΕΣΙΑΣ 
Προϊστάμενος τοποθετείται υπάλληλος κατηγορίας 
ΠΕ, ΤΕ, ΔΕ κλάδου ΠΕΙ, ΤΕ17, ΔΕΙ. 

Β. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 
Προϊστάμενος τοποθετείται υπάλληλος κατηγορίας ΠΕ 
κλάδου ΠΕ/3 ή ΠΕ/4 

Β/1. ΤΜΗΜΑ ΜΕΛΕΤΩΝ - ΕΦΑΡΜΟΓΩΝ ΣΧΕΔΙΟΥ ΠΟ¬ 
ΛΗΣ 

Προϊστάμενος τοποθετείται υπάλληλος κατηγορίας ΠΕ 
των κλάδων που υπηρετούν στο τμήμα 
Β/2. ΤΜΗΜΑ ΚΑΘΑΡΙΟΤΗΤΑΣ ΚΑΙ ΠΡΑΣΙΝΟΥ 
Προϊστάμενος τοποθετείται υπάλληλος κατηγορίας ΠΕ 
ή ΤΕ ή ΔΕ κλάδου ΠΕ5 Μηχανολόγων - Μηχανικών ή ΤΕ4 
Τεχνολόγων Μηχανολόγων ή ΤΕ 13 Τεχνολόγων Γεωπό¬ 
νων ή ΔΕ2 Εποπτών Καθαριότητας. 

Β/3. ΤΜΗΜΑ ΠΡΟΜΗΘΕΙΩΝ - ΑΠΟΘΗΚΗΣ - ΕΞΟ¬ 
ΠΛΙΣΜΟΥ ΚΑΙ ΣΥΝΤΗΡΗΣΗΣ 
Προϊστάμενος τοποθετείται υπάλληλος κατηγορίας ΠΕ 
ή ΤΕ ή ΔΕ κλάδου 
ΠΕ3-ΠΕ4-ΠΕ5-ή ΤΕ4ή ΔΕ2- ΔΕ24. 

Γ. ΑΥΤΟΤΕΛΗ ΓΡΑΦΕΙΑ 
Γ/1. Αυτοτελές γραφείο ειδικής Υπηρεσίας 
Προϊστάμενος τοποθετείται υπάλληλος κατηγορίας ΠΕ 
κλάδου ΠΕΙ Δ/κού και εφόσον δεν υπάρχει τοποθετείται 
υπάλληλος ΔΕ κλάδου ΔΕΙ Διοικητικού ή ΔΕ 23 Ειδικού 
Προσωπικού. 

Γ/2 Για τα λοιπά αυτοτελή γραφεία θα οριστούν υπεύ¬ 
θυνοι με απόφαση του προϊσταμένου της Δ/νσης στο 
οποίο υπάγονται. 

Δ. ΤΥΠΙΚΑ ΠΡΟΣΟΝΤΑ ΔΙΟΡΙΣΜΟΥ 
Τα απαιτούμενα τυπικά προσόντα διορισμού κατά κα¬ 
τηγορία και κλάδο, είναι αυτά που ορίζονται από τις δια- 
τάξειςτου Ν. 1586/86,του ΠΔ37α/87,του ΠΔ22/1990 και 
του ΠΔ 592/84 για το πρ/κο Ειδικής Υπηρεσίας. 


ΑΡΘΡΟ IV 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

I. ΔΙΟΙΚΗΣΗ 

Α.- ΓΡΑΦΕΙΟ ΔΗΜΑΡΧΟΥ 

Διεξάγει κάθε υπηρεσία που αναθέτει ο Δήμαρχος, 
ενεργεί την προσωπική του αλληλογραφία ορίζει τις ημέ¬ 
ρες και ώρες που δέχεται ο Δήμαρχος τους δημότες, επι¬ 
τροπές, υπηρεσιακούς παράγοντες και τηρεί βιβλία συ¬ 
νεδριάσεων, επιτροπών και συμβουλίων που μετέχει ο Δή¬ 
μαρχος ενημερώνοντας τον σχετικά. 

Β.- ΓΡΑΦΕΙΑ ΑΝΤΙΔΗΜΑΡΧΩΝ 

Διεξάγουν κάθε αρμοδιότητα που μεταβιβάζεται από 
τον Δήμαρχο με απόφασή του δέχονται το κοινό και συ¬ 
νεργάζονται με τους υπηρεσιακούς παράγοντες, διεκπε- 
ραιώνουν κάθε υπόθεση που τους αναθέτει ο Δήμαρχος. 

Γ.- ΓΡΑΦΕΙΟ ΕΙΔΙΚΟΥ ΣΥΝΕΡΓΑΤΗ 

Ασκεί επιτελικά καθήκοντα και δεν έχει αποφασιστικές 
αρμοδιότητες οποιοσδήποτε μορφής. Παρέχει συμβου¬ 
λές και διατυπώνει εξειδικευμένες γνώμες γραπτά ή προ¬ 
φορικά για υποθέσεις και καθήκοντα που του αναθέτει ο 
Δήμαρχος. 

Το συμβουλευτικό του έργο απευθύνεται προς τον Δή¬ 
μαρχο, Δημοτικό Συμβούλιο και την Δημαρχιακή Επιτρο¬ 
πή στα οποία παρίσταται όταν του ζητηθεί. 

Υπόκειται απ’ ευθείας στην ιεραρχική εξάρτηση του Δη¬ 
μάρχου και η πρόσληψη του γίνεται με σχέση εργασίας 
Ι.Δ. αορίστου χρόνου. 

Παρακολουθεί θέματα Ευρωπαϊκών Κοινοτήτων σε 
σχέση μετά συμφέροντα του Δήμου συνεργάζεται με τις 
υπηρεσίες του Δήμου και τις αρμόδιες υπηρεσίες του 
Κράτους για την προώθηση προγραμμάτων που χρημα¬ 
τοδοτούνται απάτην Ευρωπαϊκή Κοινότητα και εισηγείται 
ανάλογα στον Δήμαρχο και Δημοτικό Συμβούλιο. 

Δ.- ΓΡΑΦΕΙΟ ΕΠΙΣΤΗΜΟΝΙΚΟΥ ΣΥΝΕΡΓΑΤΗ 

Παρέχει συμβουλές και διατυπώσεις εξειδικευμένες 
γνώμες για το συγκεκριμένο τομέα δραστηριοτήτων του 
Δήμου, τον οποίο θα οριστεί να εξυπηρετήσει. Το συμ¬ 
βουλευτικό του έργο θα απευθύνεται προς το Δήμαρχο. 

Ε.-ΓΡΑΦΕΙΟ ΔΙΚΗΓΟΡΟΥ 

Η πρόσληψη γίνεται με απόφαση Δημαρχιακής Επιτρο¬ 
πής ή του Δημάρχου και συνδέεται με τον Δήμο με σχέση 
εντολής ανάθεσης για κάθε δικαστική υπόθεση που αφο¬ 
ρά τον Δήμο. 

Ο επί μηνιαία αντιμισθία δικηγόρος υποχρεούται σε πα¬ 
ροχή υπηρεσιών στο κατάστημα του Δήμουτις εργάσιμες 
ημέρες και ώρες εφόσον δεν υπάρχει ανάγκη παράστα¬ 
σης για υποθέσεις του ενώπιον των δικαστικών ή διοικητι¬ 
κών αρχών και ασχολείται με κάθε νομικό θέμα του Δήμου 
(εξώδικα, παραστάσεις σε δικαστήρια, γνωμοδοτήσεις, 
συμβόλαια κλπ.) 

Γνωμοδοτεί για νομικά θέματα που παραπέμπονται σε 
αυτόν με τη μορφή ερωτημάτων από τις Υπηρεσίες ή τα 
Νομικά πρόσωπα του Δήμου . 

Επεξεργάζεται τις συμβάσεις ή τα συμβόλαια που συ¬ 
νάπτει ο Δήμος. 

ΣΤ.- ΓΡΑΦΕΙΟ ΤΥΠΟΥ ΔΗΜΟΣΙΩΝ ΣΧΕΣΕΩΝ 

Παρακολουθεί τα δημοσιεύματα του ημερήσιου και πε¬ 
ριοδικού τύπου που αφορούν τον Δήμο και γενικότερα 

την Τοπική Αυτοδιοίκηση, ενημερώνει τον Δήμαρχο και 
συντάσσει τις σχετικές απαντήσεις και επιμελείται της 
σχετικής αποδελτίωσης τηρώντας το αρχείο. 

Συντάσσει και φροντίζει για την δημοσίευση των δελ¬ 
τίων τύπου και ενημέρωσης. 

Φροντίζει για την διοργάνωση εθνικών, τοπικών κλπ. 
εορτών συνεργαζόμενο με τις λοιπές υπηρεσίες του Δή¬ 
μου ή άλλο παράγοντα που κρίνεται σκόπιμο και καταρτί¬ 
ζει τα σχετικά προγράμματα και προσκλήσεις και την 
έγκαιρη αποστολή τους. 

Ενημερώνει τον Δή μαρχο για τις εκδηλώσεις διαφόρων 
αρχών, σωματείων κλπ. και σε συνεργασία μαζί του επι¬ 
κοινωνεί με δημοτικούς άρχοντες κλπ. και επιμελείται κά¬ 
θε επιβαλλόμενης ενέργειας για συμμετοχή σε εκδηλώ¬ 
σεις. 

Ζ.- ΓΡΑΦΕΙΟ ΚΛΗΤΗΡΩΝ - ΚΑΘΑΡΙΟΤΗΤΑΣ ΚΤΙΡΙΩΝ 

Φροντίζει για την επίδοση - τοιχοκόλληση εγγράφων 
διεκπεραίωση της αλληλογραφίας του Δήμου - επιμελεί¬ 
ται και τηλεφωνικής επικοινωνίας των υπηρεσιών του Δή¬ 
μου. Φροντίζει για την καθαριότητα του κτιρίου του Δη¬ 
μαρχείου και των άλλων κτιρίων και χώρων που χρησιμο¬ 
ποιούνται για τις δραστηριότητες του Δήμου και 
επιμελείται κάθε εργασίας που του ανατίθεται νομίμως. 

II.- ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Α. - ΤΜΗΜΑ ΔΙΟΙΚΗΣΗΣ - ΠΡΟΣΩΠΙΚΟΥ ΚΑΙ ΑΣΤΙΚΟ- 
ΔΗΜΟΤΙΚΗΣ ΚΑΤΑΣΤΑΣΗΣ 

Α1.- ΓΡΑΦΕΙΟ ΠΡΩΤΟΚΟΛΛΟΥ - ΑΡΧΕΙΟΥ - ΔΙΕΚΠΕ¬ 
ΡΑΙΩΣΗΣ 

Τηρεί το Γενικό Πρωτόκολλο του Δήμου καθώς και τα 
σχετικά βιβλία. 

Διεκπεραιώνει τα εισερχόμενα - εξερχόμενα έγγραφα. 

Τηρείτο αρχείο όλων των υπηρεσιών. 

Πραγματοποιεί την δακτυλογράφηση κάθε είδους απο¬ 
φάσεων & εγγράφων και παραδίδει στις αρμόδιες υπηρε¬ 
σίες την εισερχόμενη αλληλογραφία μετά την καταχώρη- 
ση της στο πρωτόκολλο. 

Φροντίζει για την επίδοση και τοιχοκόλληση των εγγρά¬ 
φων, μέσω των κλητήρων. 

Α2.- ΓΡΑΦΕΙΟ ΔΙΟΙΚΗΣΗΣ - ΠΡΟΣΩΠΙΚΟΥ 

Συγκεντρώνει τους τίτλους κυριότητας της ακίνητης 
περιουσίας του Δήμου & ενεργεί για την περιφρούρησή 
της. 

Επιμελείται την διοργάνωση διενέργειας εκλογών ως 
και την εκτέλεση κάθε εκλογικής εργασίας που ανατίθε¬ 
ται στον Δήμο. 

Τηρεί το μητρώο των υπαλλήλων και τους ατομικούς 
φακέλους του προσωπικού. 

Διεκπεραιώνει κάθε εργασία που αφορά τους διορι¬ 
σμούς, προαγωγές, κανονικές άδειες, μεταθέσεις, πει¬ 
θαρχικές ποινές, απολύσεις αναρρωτικές άδειες, έξοδα 
κηδείας, χορήγηση μισθολογικών κλιμακίων κλπ. διαδικα¬ 
σίες συνταξιοδότησης. 

Καταρτίζει τα σχέδια του Οργανισμού και Κανονισμού 
Εσωτ. Υπηρεσίας. 

Ασχολείται με τη μελέτη και εφαρμογή Νόμων, Συλλο¬ 
γικών συμβάσεων εργασίας και αποφάσεων. 

Συντάσσει κάθε έτος πίνακα προακτέων υπαλλήλων. 


Συντάσσειτις μισθολογικές καταστάσειςτουπάσηςφύ- 
σεως προσωπικού του Δήμου και τα πάσης φύσεως μι- 
σθοδοτικά στοιχεία πληρωμής του. 

Ασχολείται με τα ασφαλιστικά θέματα των εργαζομέ¬ 
νων και την τήρηση των ασφαλιστικών βιβλιαρίων του. 

Α3.- ΓΡΑΦΕΙΟ ΑΣΤΙΚΟΔΗΜΟΤΙΚΗΣ ΚΑΤΑΣΤΑΣΗΣ 

Δημοτολόγια - Μητρώα Αρρένων - Ληξιαρχείο 

- Γραφείο Δημοτολογίου 

Τηρεί το Βιβλίο Δημοτολογίου, στο οποίο ενημερώνει 
για κάθε μεταβολή. 

Εκδίδει τα πιστοποιητικά προσωπικής & οικογενειακής 
κατάστασης των δημοτών. 

Εφαρμόζει τις σχετικές με το αντικείμενο του γραφείου 
διατάξεις του Κώδικα Ελληνικής Ιθαγένειας. 

Τηρεί και ενημερώνει τους εκλογικούς καταλόγους κι 
εκτελείτα καθήκοντα που αναθέτει στο Δήμο ο εκλογικός 
Νόμος. 

- Γ ραφείο Μητρώου Αρρένων 

Συντάσσει κι ενημερώνει τα μητρώα αρρένων και τους 
στρατολογικούς πίνακες. 

Εκδίδει τα σχετικά πιστοποιητικά. 

- Ληξιαρχείο 

Συντάσσει και καταχωρεί στα οικεία βιβλία τις ληξιαρχι¬ 
κές πράξεις γέννησης, γάμου και θανάτου. 

Ανακοινώνει τις μεταβολές της προσωπικής κατάστα¬ 
σης των φυσικών προσώπων που λαμβάνουν χώρα στην 
περιφέρεια της αρμοδιοότητάς του στην αρμόδια υπηρε¬ 
σία του Δήμου ή άλλων ΟΤΑ. 

Εκδίδει τα αντίγραφα, αποσπάσματα και πιστοποιητικά 
των ληξιαρχικών πράξεων. 

Συντάσσει τα δελτία γεννήσεων, γάμων και θανάτων για 
την Εθνική Στατιστική Υπηρεσία. 

Γενικά εφαρμόζει την ισχύουσα κάθε φορά Νομοθεσία 
για τις ληξιαρχικές πράξεις. 

Ασχολείται γενικά με θέματα σχετικά με τους πολιτι¬ 
κούς γάμους. 

Α4- ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ - ΔΗΜΑΡΧΙΑ¬ 
ΚΗΣ ΕΠΙΤΡΟΠΗΣ ΣΥΝΟΙΚΙΑΚΩΝ ΣΥΜΒΟΥΛΙΩΝ 

Φροντίζει για τη συγκέντρωση των απαραίτητων στοι¬ 
χείων των θεμάτων που πρόκειται να συζητηθούν στο Δη¬ 
μοτικό Συμβούλιο & στις Επιτροπές του Δήμου. 

Βοηθάει τον Πρόεδρο στην κατάρτιση της ημερήσιας 
διάταξης & φροντίζει για την κοινοποίησή της. 

Τηρεί τα πρακτικά στις συνεδριάσεις του Δημοτικού 
Συμβουλίου, τα καταχωρεί σε ειδικό βιβλίο, συντάσσειτις 
αποφάσεις & φροντίζει για την υποβολή αντιγράφων στη 
Νομαρχία και σε κάθε άλλη Υπηρεσία, πρόσωπο ή Αρχή. 

Διαβιβάζει στις Επιτροπές του Δήμου, τα θέματα που 
τους αναθέτει για μελέτη το Δημοτικό Συμβούλιο. 

Διεκπεραιώνει όλη την εργασία που έχει σχέση με τα Συ¬ 
νοικιακά Συμβούλια. 

Β.- ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Β1.- ΓΡΑΦΕΙΟ ΠΡΟΫΠΟΛΟΓΙΣΜΟΥ-ΑΠΟΛΟΓΙΣΜΟΥ 

Καταρτίζει τον προϋπολογισμό εσόδων - εξόδων του 
Δήμου εισηγείταιτην ψήφισή του &τηναναμόρφώσήτου. 

Επεξεργάζεται τα απολογιστικά στοιχεία . 

Επιμελείται της έγκρισης του ετήσιου απολογισμού και 
την αποστολή του στο Ελεγκτικό Συνέδριο, σε συνεργα¬ 
σία με τα σχετικά γραφεία. 

Β2. - ΓΡΑΦΕΙΟ ΛΟΓΙΣΤΙΚΟΥ 

Επιμελείται της εκκαθάρισης και πληρωμής κάθε δαπά¬ 
νης του Δήμου. 

Ελέγχει τη νομιμότητα των δικαιολογητικών και των πα¬ 
ραστατικών στοιχείων κάθε δαπάνης, καθώς και το αν 
υπάρχει ανάλογη πίστωση στον προϋπολογισμό και εκδί¬ 
δει τα χρηματικά εντάλματα πληρωμής, μετά από έλεγχο 
των δικαιολογητικών 

Καταρτίζει σε συνεργασία με τις αρμόδιες υπηρεσίες 
του Δήμου τον προϋπολογισμό και τη σχετική εισηγητική 
έκθεση. 

Παρακολουθεί γενικά την πορεία της εκτέλεσης του 
προϋπολογισμού ως προς τα έξοδα και εισηγείται της 
αναμόρφωσής του (εγγραφή, ενίσχυση ή μεταφορά πι¬ 
στώσεων). 

Συντάσσει τις μισθοδοτικές καταστάσεις του ταχτικού 
και έκτακτου προσωπικού και φροντίζει για την ασφάλισή 
του (αγορά κι επικόλληση ενσήμων κ.λ.π.). 

Τηρείτο σχετικά βιβλία που ορίζει ο Νόμος. 

Β3.-ΓΡΑΦΕΙΟ ΔΗΜΟΤΙΚΩΝ ΠΡΟΣΟΔΩΝ ΚΑΙ ΔΗΜΟΤΙ¬ 
ΚΗΣ ΠΕΡΙΟΥΣΙΑΣ 

Ασχολείται με τη βεβαίωση τελών καθαριότητας, φωτι¬ 
σμού ηλεκτροδοτούμενων χώρων, ΤΑΠ, ακόμη βεβαιώνει 
τατέλη διαφημίσεων, χρήσης κοινόχρηστων χώρων, προ¬ 
στίμου Κ.Ο.Κ. και γενικά κάθε εργασία που ορίζει ο Νόμος 
για τη βεβαίωση των φόρων και εισφορών ως και της οί- 
κοθεν βεβαίωσης και είσπραξης εσόδων. 

Ενεργεί έλεγχο όσον αφορά την έκταση και τη χρήση 
των φορολογούμενων χώρων. 

Ασχολείται με τη συγκέντρωση των ασκούμενων προ¬ 
σφυγών κατά διαφόρων φορολογικών εγγράφων. 

Παραπέμπει τις προσφυγές στις αρμόδιες φορολογι¬ 
κές Επιτροπές. 

Επιμελείται και παρακολουθεί την άσκηση ή μη εφέσε¬ 
ων σε συνεργασία με το Νομικό Σύμβουλο του Δήμου. 

Εισηγείται στο Δημοτικό Συμβούλιο για τον καθορισμό 
του ύψους των τελών και δικαιωμάτων και προβαίνει στις 
απαραίτητες ενέργειες για τη σύναψη δανείων. 

Καταρτίζει βεβαιωτικούς καταλόγους και τους κοινο¬ 
ποιεί σύμφωνα με τις διατάξεις περί Οικονομικής διοίκη¬ 
σης και Λογιστικού των Δήμων και Κοινοτήτων. 

Φροντίζει για την σύνταξη των διακηρύξεων και δημο¬ 
πρασιών για μίσθωση δημοτικών κτημάτων. 

Προβαίνει στις απαραίτητες ενέργειες για τη σύναψη 
δανείων. 

Επιμελείται της έκδοσης αδειών ίδρυσης και λειτουρ¬ 
γίας καταστημάτων υγειονομικού ενδιαφέροντος - μουσι¬ 
κής - θεάτρων - πλανοδίου εμπορίου παραλαμβάνοντας 
τις αιτήσεις με τα προβλεπόμενα δικαιολογητικά και ενερ¬ 
γεί όλες τις διαδικασίες για την προσωρινή ή οριστική 
ανάκληση των αδειών και τον προληπτικό και κατασταλτι¬ 
κό έλεγχο των καταστημάτων που λειτουργούν χωρίς 
άδεια. 

Καταρτίζει σε συνεργασία με τις αρμόδιες υπηρεσίες 
του Δήμου τον προϋπολογισμού και την σχετική εισηγητι¬ 
κή έκθεση. 

Γ - ΤΜΗΜΑ ΤΑΜΕΙΑΚΗΣ ΥΠΗΡΕΣΙΑΣ 

Γ/1. Γραφείο Ταμειακού & διαχείρισης 


Εχει την ευθύνη για την περιουσία του Δήμου σε μετρη¬ 
τά χρεώγραφα και κινητή περιουσία. Τηρείτο υπάτου Νό¬ 
μου προβλεπόμενα λογιστικά και ταμειακά βιβλία κι εκδί¬ 
δει τα σχετικά αποδεικτικά παραλαβής και βεβαιώσεις. 
Τηρεί μισθολογικά μητρώα των υπαλλήλων του Δήμου. 
Ενεργεί την πίστωση οφειλετών στους χρηματικούς κα¬ 
ταλόγους. Παραλαμβάνει και διαφυλάσσει τα εξοφλού¬ 
μενα χρηματικά εντάλματα. 

Προσδιορίζει έγγραφα στους εισπράκτορες τα ανατι¬ 
θέμενα σε αυτούς προς είσπραξη έσοδα και της προθε¬ 
σμίας είσπραξης. 

Λογοδοτεί για θέματά του στο ελεγκτικό Συνέδριο. 

Γ/2. Γ ραφείο εσόδων - εξόδων 

Ενεργεί τον έλεγχο των εκδιδόμενων χρηματικών 
ενταλμάτων για τη νομότυπη εξόφλησή τους. Συντάσσει 
το δελτίο εισπράξεων και εξόδων. Τηρεί τα σχετικά βι¬ 
βλία. Ενεργεί για τις καταθέσεις και αναλήψεις χρημάτων 
σε Τράπεζες. Φροντίζει για την έγκαιρη αγορά των ενσή¬ 
μων του ΙΚΑ για το προσωπικό που υπάγεται σε αυτό και 
την επικόλλησή τους στα ασφαλιστικά βιβλιάρια. Εισηγεί- 
ται την πειθαρχική δίωξη των οργάνων που έδειξαν αμέ¬ 
λεια και έλλειψη ζήλου για την έγκαιρη είσπραξη των βε- 
βαιωθέντων εσόδων. Τηρεί ατομικούς φακέλους των φο- 
ρολογουμένων. 

Γ/3. Γ ραφείο εισπράκτορα 

Φροντίζει για την είσπραξη των βεβαιωθέντων. Συντάσ¬ 
σει ημερήσια κατάσταση εισπραχθέντων. 

III.- ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

- Γ ραφείο Γ ραμματείας - Πρωτοκόλλου (μη αυτοτελές) 

Παραλαμβάνει, καταχωρεί στο βιβλίο πρωτοκόλλου της 
Δ/νσης Τεχνικών Υπηρεσιών και παραδίδει στις αρμόδιες 
υπηρεσίες τα εισερχόμενα έγγραφα. Διεκπεραιώνει τα 
εξερχόμενα έγγραφα, τα οποία καταχωρεί επίσης στο 
ανώτερο βιβλίο πρωτοκόλλου. Φροντίζει για την επίδοση 
και την τοιχοκόλληση των εγγράφων μέσω των κλητήρων 
του Δήμου. 

Δ.- ΤΜΗΜΑ ΜΕΛΕΤΩΝ - ΕΦΑΡΜΟΓΩΝ ΚΑΙ ΣΧΕΔΙΟΥ 
ΠΟΛΗΣ 

Δ1.-ΓΡΑΦΕΙΟ ΜΕΛΕΤΩΝ 

Συντάσσει τις μελέτες όλων των έργων και προμηθειών 
που προβλέπονται από τα ετήσια τεχνικά προγράμματα 
του Δήμου. Επιβλέπει όλες τις μελέτες (πλην των τοπο- 
γραφικών και πολεοδομικών) που εκπονούν για λογαρια¬ 
σμό του Δήμου ιδιώτες μελετητές. 

Συντάσσει τις μελέτες των έργων και προμηθειών που 
αφορούν τα νομικά πρόσωπα του Δήμου. 

Διεξάγει τους διαγωνισμούς για την ανάθεση μελετών 
και εισηγείται την έγκριση κάθε σχετικής δαπάνης. 

Διατηρεί αρχείο μελετών. 

Δ2.- ΓΡΑΦΕΙΟ ΚΑΤΑΣΚΕΥΩΝ ΚΑΙ ΣΥΝΤΗΡΗΣΗΣ ΕΡΓΩΝ 

Επιβλέπει άλατα έργα που εκτελούνται από το Δήμο και 
τα νομικά πρόσωπα. Εισηγείται την έγκριση κάθε δαπά¬ 
νης για την εκτέλεση έργων. Συντάσσει, ελέγχει και υπο¬ 
γράφει τις πιστοποιήσεις, τα τιμολόγια, τους συγκριτι¬ 
κούς πίνακες, τα ΠΠΑΕ τα ΠΚΝΤΜ και όλα τα δικαιολογη- 
τικά που αφορούν έργα εκτελούμενα με εργολαβία ή 
αυτεπιστασία. 

Συντονίζει τη λειτουργίατου εργοταξίου αυτεπιστασίας 
κι έχει την ευθύνη της αποθήκης των υλικών και των μη¬ 
χανημάτων που χρησιμοποιούνται στα έργα αυτεπιστα¬ 
σίας. 

Ελέγχει και υπογράφει τις μισθοδοτικές καταστάσεις 
καθώς και τα τιμολόγια αγοράς υλικών και μίσθωσης 
μηχ/των, που χρησιμοποιούνται στα έργα αυτά. 

Εισηγείται για τη συγκρότηση παραλαβής έργων. Δια¬ 
τηρεί αρχείο έργων. Μεριμνά για την κατασκευή και συ¬ 
ντήρηση του οδικού δικτύου του Δήμου. 

Εκδίδει τις άδειες εκσκαφής για την εκτέλεση έργων 
από τρίτους στα πεζοδρόμια και στα καταστρώματα των 
οδών του Δήμου, επιβλέπει τις εργασίες αυτές, μεριμνά 
για την ορθή αποκατάσταση των φθορών και πλημμελώς 
τις ανωτέρω εργασίες. 

Συντάσσει τις καταστάσεις αυτών που οφείλουν εισφο¬ 
ρές λόγω κατασκευής κρασπέδων και πεζοδρομίων. 

Εκδίδει τις άδειες για την εκτέλεση από τρίτους εργα¬ 
σιών στις πλατείες,, τα πάρκα και τους κοινόχρηστους 
χώρους. Χορηγεί τις άδειες για υποβιβασμό των κρασπέ¬ 
δων, της στιγμιαίας χρήσης και διαμόρφωσης των πεζο¬ 
δρομίων. Μεριμνά για τη συντήρηση όλωντων κτιρίων και 
εγκαταστάσεων του Δήμου και των νομικών του προσώ¬ 
πων. 

Φροντίζει για τη συντήρηση όλων των κτιρίων και εγκα¬ 
ταστάσεων του Δήμου και των νομικών του προσώπων. 

Φροντίζει για τη συντήρηση του δικτύου ηλεκτροφωτι- 
σμού. Κανονίζει τις ώρες φωτισμού των οδών και κοινο¬ 
χρήστων χώρων. 

Έχει την ευθύνη της σήμανσης των οδών. 

Εκδίδειτις άδειες ίδρυσης καταστημάτων υγειονομικού 
ενδιαφέροντος. 

Δ3. - ΓΡΑΦΕΙΟ ΤΟΠΟΓΡΑΦΙΚΩΝ ΜΕΛΕΤΩΝ - ΑΠΑΛΛΟ¬ 
ΤΡΙΩΣΕΩΝ - ΚΤΗΜΑΤΟΛΟΓΙΟΥ 

Ελέγχει τα τοπογραφικά διαγράμματα και τους όρους 
δόμησης των οικοδομικών αδειών. 

Συντάσσει τις πράξης τακτοποίησης και αναλογισμού 
οικοπέδων. Κινεί τη διαδικασία αναγκαστικών απαλλο¬ 
τριώσεων. Τηρείτο αρχείο των χαρτών, των διαταγμάτων 
και κάθε διαγράμματος που σχετίζεται με τους εκάστοτε 
ισχύοντες όρους δόμησης στο Δήμο. 

Καταρτίζει και ενημερώνει το Δημοτικό Κτηματολόγιο 
και κάθε κτηματολογικό διάγραμμα που απαιτείται. 

Μεριμνά για την έρευνα - καταγραφή & προστασία της 
Δημοτικής γης. 

Συντάσσει και επιβλέπει όλες τις τοπογραφικές μελέ¬ 
τες. Εκδίδει τα υψομετρικά σημειώματα. Έχει την ευθύνη 
της τήρησης και ενημέρωσης του υψομετρικού δικτύου. 

Εφαρμόζει την ισχύουσα ρυμοτομία για τη χάραξη του 
οδικού δημοτικού δικτύου. 

Έχει την ευθύνη για την φύλαξη & συντήρηση των το- 
πογραφικών οργάνων του Δήμου. 

Εκτελεί τις πράξεις τακτοποίησης & αναλογισμού οικο¬ 
πέδων. 

Δ4.- ΓΡΑΦΕΙΟ ΜΗΧΑΝΟΡΓΑΝΩΣΗΣ 

Έχει σαν σκοπό την μηχανογράφηση και μηχανοργά¬ 
νωση των υπηρεσιών του Δήμου με τα ισχύοντα λειτουρ¬ 


γικά συστήματα, την αποθήκευση πληροφοριών κάνο¬ 
ντας τις απαραίτητες εισηγήσεις μελέτες κλπ. 

Έχει την ευθύνη για την όλη λειτουργία της μηχανο¬ 
γράφησης - μηχανοργάνωσης και επιβλέπει την σωστή 
και αποτελεσματική λειτουργία των εγκαταστημένων 
υπολογιστών και προγραμμάτων στις υπηρεσίες του Δή¬ 
μου. 

Καταρτίζει προγράμματα που αφορούν την μηχανορ¬ 
γάνωση των υπηρεσιών του Δήμου και συνεργάζχεται με 
αυτές για την έκδοση πιστοποιητικών, ειδοποιήσεων, μι- 
σθοδοτικών καταστάσεων κ.λπ. εγγράφων. 

Εκπαιδεύει το προσωπικό του Δήμου πάνω σε θέματα 
μηχανοργάνωσης και χειρισμού των μηχανημάτων. 

Δ5.- ΓΡΑΦΕΙΟ ΠΟΛΕΟΔΟΜIΚΩΝ ΜΕΛΕΤΩΝ 

Έχει την ευθύνη για το Γενικό Πολεοδομικό Σχέδιο του 
Δήμου και τις τομεακές πολεοδομικές μελέτες. 

Διατηρεί αρχείο πολεοδομικών μελετών, κανονισμού 
κλπ. 

Έχει την ευθύνη για την παρακολούθηση πολεοδομι¬ 
κών μελετών που συντάσσονται από άλλους φορείς και 
αφορούν τον Δήμο. 

Έχει την ευθύνη για την ανανέωση και ενημέρωση των 
στόχων του Γ.Π.Σ. και των Π.Μ. του Δήμου με στόχο την 
βελτιστοποίηση του Πολεοδομημένου περιβάλλοντος. 

Συντάσσει και επιβλέπει όλες τις πολεοδομικές & τις 
κυκλοφοριακές μελέτες του Δήμου. 

Έχει την ευθύνη για τον χαρακτηρισμό χώρων για κοι¬ 
νωνικούς σκοπούς 

Εφαρμόζει τις διαδικασίες χαρακτηρισμού & διατήρη¬ 
σης ή κατεδάφισης αυθαιρέτων κτισμάτων καθώς και της 
τροποποίησης του εγκεκριμένου ρυμοτομικού σχεδίου 
του Δήμου. 

Δ6.- ΓΡΑΦΕΙΟ ΠΟΛΕΟΔΟΜΙΑΣ 

Α. Εκδίδει τις οικοδομικές άδειες μετά από έλεγχο των 
στοιχείων του φακέλου. Ελέγχει τις άδειες για τη λει¬ 
τουργία των καταστημάτων. Προωθείτη διαδικασία μετα¬ 
φοράς του συντελεστή δόμησης. 

Γνωμοδοτεί πάνω σε θέματα εφαρμογής του εκάστοτε 
ισχύοντα ΓΟΚ 

Β. Εξετάζει τις καταγγελίες για στατικώς επικίνδυνα κτί- 
σματα Διενεργεί αυτοψίες & συντάσσει τις σχετικές εκθέ¬ 
σεις 

Γ. Εξετάζει καταγγελίες για αυθαίρετα κτίσματα διε¬ 
νεργεί αυτοψίες. Δέχεται ενστάσεις τις οποίες παραπέ¬ 
μπει στην αρμόδια επιτροπή. Επιβάλλει πρόστιμα για αυ¬ 
θαίρετες κατασκευές και εισηγείται ανάλογα στο ΣΧΟΠ 
του Νομού. 

Κινεί τη διαδικασία νομιμοποίησης αυθαιρέτων κτισμά- 
των 

Παραλαμβάνειτις οικοδομές με την τελική αυτοψία 

Προβαίνει στην κατεδάφιση των αυθαιρέτων κτισμάτων 
με συνεργείο του Δήμου. 

Δ8.- ΓΡΑΦΕΙΟ ΗΛΕΚΤΡΟΜΗΧΑΝΟΛΟΓΙΚΩΝ ΜΕΛΕΤΩΝ 

Συντάσσει τις κάθε είδους ηλεκτρολογικές & μηχανο¬ 
λογικές μελέτες και επιβλέπει την εφαρμογή των και τις 
προμήθειες για τα έργα αυτά. 

Προ'ΐσταται, προγραμματίζει & επιβλέπειτα ηλεκτρολο- 
γικά και μηχανολογικά συνεργεία του Δήμου & φροντίζει 

για την καλή λειτουργία των ηλεκτρομηχανολογικών 
εγκαταστάσεων. 

Ε.- ΤΜΗΜΑ ΚΑΘΑΡΙΟΤΗΤΑΣ ΚΑΙ ΠΡΑΣΙΝΟΥ 

Ε1ΓΡΑΦΕΙΟ ΚΑΘΑΡΙΟΤΗΤΑΣ - ΚΟΙΝΟΧΡΗΣΤΩΝ ΧΩ¬ 
ΡΩΝ 

Οργανώνει το πρόγραμμα καθαριότητας οδών, πλατει¬ 
ών κλπ. 

Συντάσσει τις ημερολογιακές καταστάσεις και τις προ¬ 
ωθεί στο Γραφείο Προσωπικού. 

Μεριμνά για τον εφοδιασμό του προσωπικού με τα απα¬ 
ραίτητα εργαλεία. Ειδικότερα το γραφείο αυτό φροντίζει 
για τη συλλογή, αποκομιδή και απόρριψη στον ειδικό χώ¬ 
ρο των απορριμμάτων των σπιτιών, των κοινοχρήστων 
χώρων κλπ. 

Ενεργοποιεί το προσωπικό για την αντιμετώπιση εκτά¬ 
κτων περιστατικών (πλημμύρες, πυρκαγιές κλπ.) 

Προβαίνει στο στολισμό και την εκτέλεση έργων κατά 
την οργάνωση τελετών ή άλλων εκδηλώσεων. 

Φροντίζει για τον εξοπλισμό του μηχανουργείου με τα 
απαραίτητα εργαλεία και μηχανήματα. 

Φροντίζει για την άρτια αισθητική εμφάνιση όλων των 
παραμέτρων που σχετίζονται με το γραφείο αυτό και βρί¬ 
σκονται σε άμεση επαφή με το πολεοδομημένο περιβάλ¬ 
λον. 

Λαμβάνει όλα τα μέτρα για την αντιμετώπιση περιβαλ- 
λοντολογικών προβλημάτων με στόχο την βελτίωση της 
ποιότητας ζωής των Δημοτών. 

Ε2.- ΓΡΑΦΕΙΟ ΗΛΕΚΤΡΟΦΩΤΙΣΜΟΥ 

Φροντίζει για την συντήρηση του δικτύου ηλεκτροφωτι- 
σμού και σηματοδοτών, την αντικατάσταση λαμπτήρων 
και για την εκτέλεση έργων επέκτασης δικτύου ηλεκτρο- 
φωτισμού απευθείας από το Δήμο. 

Φροντίζει για το πρόγραμμα ωρών φωτισμού των οδών 
και πλατειών, δημοτικών χώρων κλπ. καθημερινά και τις 
γιορτές. 

Φροντίζει για τις ηλεκτρολογικές εργασίες των αυτοκι¬ 
νήτων και μηχανημάτων. 

Εκτελεί εργασίες ηλεκτροφωτισμού που σχετίζονται με 
τα έργα αυτεπιστασίας του Δήμου. 

Ε3.- ΓΡΑΦΕΙΟ ΚΗΠΩΝ - ΠΡΑΣΙΝΟΥ & ΔΕΝΔΡΟΣΤΟΙ- 
ΧΙΩΝ 

Εκτελεί κάθε εργασία που έχει σχέση με το πράσινο γε¬ 
νικά. 

Επιστατεί και επιβλέπει όλα τα νέα έργα πρασίνου και 
διεκπεραιώνει όλες τις σχετικές διαδικασίες όπως φαίνο¬ 
νται στις αρμοδιότητες του γραφείου εκτέλεσης έργων. 

Φροντίζει για την καθαριότητα, συντήρηση, ανανέωση, 
πρασίνων κοινοχρήστων χώρων και αποκαθιστά τις φθο¬ 
ρές στο πράσινο του Δήμου. 

Μελετά και εφαρμόζει προγράμματα επίκαιρης φυτεύ¬ 
σεις δέντρων, σποράς γκαζόν και φυτών, ψεκασμών, κα¬ 
ταπολέμησης ασθενειών, σκαλισμάτων, κλαδεμάτων, πο¬ 
τισμάτων κλπ. 

Καθιερώνει στενές σχέσεις του Δήμου με τους δημότες 
σε ότι αφορά τη συνεργασία τους στην περιοχή και φρο¬ 
ντίζει για την προπαγάνδιση της αναγκαιότητας για πρά¬ 
σινο. 

Φροντίζει για την οργάνωση φυτωρίου που θα εξυπη¬ 


ρετεί τις ανάγκες του Δήμου σε φυτικό υλικό με προοπτι¬ 
κή να παράγει και φυτά για πούλημα σε χαμηλές τιμές 
προς τους δημότες για να προωθηθεί η διάδοση του πρα¬ 
σίνου. 

Οργανώνει εργαστήριο φυτοπαθολογίας για να αντιμε¬ 
τωπίζονται οι ασθένειες των φυτών. 

Φροντίζει για την προστασία του περιβάλλοντος από 
υγιεινή αισθητικά άποψη με τη συλλογή στοιχείων & τον 
έλεγχο και την πληροφόρηση - ενεργοποίηση -πρόληψη. 

Ε4.- ΓΡΑΦΕΙΟ ΚΙΝΗΣΗΣ - ΕΠΙΣΚΕΥΗΣ & ΣΥΝΤΗΡΗΣΗΣ 
ΟΧΗΜΑΤΩΝ & ΜΗΧΑΝΗΜΑΤΩΝ 

Εκτελεί κάθε εργασία που ανάγεται στην κίνηση των αυ¬ 
τοκινήτων και μηχανημάτων του Δήμου. 

Εκδίδει τα δελτία κίνησης και τις διαταγές πορείας. 

Τηρεί μητρώο αυτ/των και τα δελτία κατανάλωσης καυ¬ 
σίμων & λιπαντικών. 

Φροντίζει για την καλή λειτουργία, επισκευή & συντή¬ 
ρηση των αυτοκινήτων & μηχανημάτων και τηρεί το μη¬ 
τρώο αυτών. 

Αναφέρει κάθε ζημία που θα διαπιστωθεί ότι έγινε από 
υπαιτιότητα των οδηγών τους. 

ΣΤ. ΤΜΗΜΑ ΠΡΟΜΗΘΕΙΩΝ - ΑΠΟΘΗΚΗΣ 

ΕΞΟΠΛΙΣΜΟΥ ΚΑΙ ΣΥΝΤΗΡΗΣΗΣ 

ΣΤ1. - ΓΡΑΦΕΙΟ ΠΡΟΜΗΘΕΙΩΝ - ΑΠΟΘΗΚΗΣ 

Στο γραφείο αυτό ανήκει η διενέργεια κάθε πράξης που 
ανάγεται στην προμήθεια για τις ανάγκες των υπηρεσιών 
του Δήμου και των υλικών που απαιτούνται για την εκτέ¬ 
λεση έργων. 

Φροντίζει για την έγκαιρη παραλαβή των προμηθειών 
από τις αρμόδιες επιτροπές, την παραλαβή, την διαφύλα¬ 
ξη και τη διάθεση του υλικού στις υπηρεσίες του Δήμου, 
τηρώντας και τα σχετικά βιβλία που ορίζει ο νόμος. 

Συγκεντρώνει όλα τα στοιχεία (τιμολόγια κλπ.) και τα 
προωθεί στο αρμόδιο γραφείο για την έκδοση των σχετι¬ 
κών χρηματικών ενταλμάτων πληρωμής. 

Παρακολουθεί την κίνηση των τιμών της αγοράς και 
φροντίζει με πρόχειρους μειοδοτικούς διαγωνισμούς να 
πετυχαίνει καλύτερες τιμές. 

ΣΤ2.-ΓΡΑΦΕΙΟ ΕΞΟΠΛΙΣΜΟΥ - ΣΥΝΤΗΡΗΣΗΣ ΚΟΙΝΟ¬ 
ΧΡΗΣΤΩΝ ΧΩΡΩΝ & ΠΑΙΔΙΚΩΝ ΧΑΡΩΝ 

Επεμβαίνει άμεσα σε χώρους που χρήζουν μικροεπι- 
σκευών και επιμελείται για την διαμόρφωση και τον εξο¬ 
πλισμό των κοινοχρήστων χώρων αναψυχής και των παι¬ 
δικών χαρών με κατάλληλα όργανα και την επισκευή των 
οργάνων που βρίσκονται σ’ αυτούς. 

Φροντίζει για την συντήρηση των κτιρίων ιδιοκτησίας 
του Δήμου. 

Καταγράφει καθημερινά της διαμορφούμενες ανάγκες 
ώστε να προγραμματίζεται η κάλυψη αυτών. 

ΣΤ3 - ΓΡΑΦΕΙΟ ΣΥΝΤΗΡΗΣΗΣ ΣΧΟΛΙΚΩΝ ΣΥΓΚΡΟΤΗ¬ 
ΜΑΤΩΝ 

Προγραμματίζει τις παρεμβάσεις που απαιτούνται για 
όλα τα σχολικά συγκροτήματα και τις μονάδες προνηπια- 
κών - νηπιακών σταθμών και νηπιαγωγείων του Δήμου. Σε 
συνεργασία με τους προϊσταμένους στοιχειοθετεί πρό¬ 
γραμμα συντηρήσεων, ιεραρχεί τις ανάγκες και διατηρεί 
επαφές με τους Δ/ντές των σχολικών συγκροτημάτων. 

Ζ. ΑΥΤΟΤΕΛΗ ΓΡΑΦΕΙΑ 

Ζ.Ι.- ΑΥΤΟΤΕΛΕΣ ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ (ΔΗ¬ 
ΜΟΤΙΚΗ ΑΣΤΥΝΟΜΙΑ) 

Ελέγχει με τα όργανα του αν τηρούνται οι κείμενες κά¬ 
θε φορά διατάξεις που αφορούν την καθαριότητα, την κυ¬ 
κλοφορία και στάθμευση οχημάτων, την οικοδόμηση, την 
αποχέτευση, τη μόλυνση του περιβάλλοντος και την προ¬ 
στασία του υπόγειου υδατικού δυναμικού, τηνπροστασία 
της δημοτικής περιουσίας των εγκαταστάσεων, την απο¬ 
μάκρυνση πλανοδίων μικροπωλητών χωρίς άδεια, επιδί¬ 
δει βεβαιώσεις εσόδων και ελέγχει τα καταστήματα υγει¬ 
ονομικού ενδιαφέροντος όπως ειδικότερα ορίζει ο Νό¬ 
μος. 

Συνεπικουρείτις άλλες υπηρεσίες καιτους υπαλλήλους 
του Δήμου στην άσκηση των καθηκόντων τους όποτε ζη¬ 
τηθεί. 

Τα αντικείμενα της ειδικής υπηρεσίας και ο τρόπος 
άσκησης αυτών ορίζονται από το άρθρο 1 του Π.Δ. 434/82 
και είναι: 

Αρμοδιότητες και τρόπος άσκησης αυτών. 

1. - Στην αρμοδιότητα του προσωπικού της Ειδικής Υπη¬ 
ρεσίας Δήμων και Κοινοτήτων του άρθρου 24 παργ. 1 
στοιχ. ή και 2 του Ν. 1065/80 ανάγονται ο έλεγχος και η τή¬ 
ρηση των διατάξεων που αφορούν. 

α) Στην καθαριότητα. 

β) Στην κυκλοφορία και στάθμευση οχημάτων. 

γ) Στην οικοδόμηση. 

δ) Στην αποχέτευση. 

ε) Στην μόλυνση του περιβάλλοντος. 

στ) Στην προστασία του υπόγειου υδατικού δυναμικού. 

Η άσκηση των αρμοδιοτήτων του προσωπικού αυτού 
περιορίζεται στα όρια του Δήμου ή Κοινότητας στην 
οποία ανήκει. 

2. - Ο έλεγχος για την καθαριότητα εκτείνεται σε όλους 
τους δημόσιους, δημοτικούς κοινοτικούς και κοινοχρή¬ 
στους γενικά χώρους και σε τόπους αγοράς. 

Γιατην άσκηση της αρμοδιότητας αυτής εφαρμόζονται 
οι διατάξεις Π.Δ. 805/1971 και του άρθρου 26 παργ. 1 του 
Ν. 1080/80. 

3. - Ο έλεγχος για την στάθμευση των πάσης φύσεως 
οχημάτων εκτείνεται τόσο στους χώρους ελεγχόμενης 
(με παρκόμετρα) στάθμευσης όσο και σε χώρους εκτός 
αυτών. 

Γ ιατην άσκηση της αρμοδιότητας αυτής εφαρμόζονται 
οιδιατάξειςτουάρθρου26παργ. ΙτουΝ. 1080/80καιτων 
άρθρων 104 και 105 του Ν. 614/1977. 

4. - Για τον έλεγχο της οικοδόμησης το προσωπικό της 
Ειδικής Υπηρεσίας δικαιούται να εισέρχεται σ’ αυλές, σ’ 
ανεγειρόμενες οικοδομές και πάσης φύσεως κτίσματα, 
σύμφωνα με τις ισχύουσες διατάξεις και να ελέγχει τις 
άδειες οικοδόμησης ως και κάθε σχετική άδεια. 

5. - Ο έλεγχος της αποχέτευσης περιλαμβάνει και την 
παρεμπόδιση επιχωμάτωσης ή δόμησης της φυσικής 
ροής των χειμάρρων, τον έλεγχο των νερών που χύνο¬ 
νται στους χειμάρρων και ποταμούς για να μην περιέ¬ 
χουν λύματα βιομηχανιών, βιοτεχνιών, επιχειρήσεων ή 
οικιών, τοον έλεγχο για παράνομες συνδέσεις ακινήτων 
με υδροφόρους αγωγούς, αγωγούς ακαθάρτων ή βρό¬ 


χινων νερών ως και παράνομες επεκτάσεις των αγωγών 
αυτών. 

Για τον έλεγχο αυτό το προσωπικό της Ειδικής αυτής 
Υπηρεσίας δικαιούται να εισέρχεται σε αυλές και οικήμα¬ 
τα πάσης φύσεως, σύμφωνα με τις ισχύουσες διατάξεις. 

6. -0 έλεγχος για την μόλυνση του περιβάλλοντος εκτεί¬ 
νεται σε κάθε πηγή και αιτία παροδική ή μόνιμη που προ- 
καλεί ρύπανση ή μόλυνση στο φυσικό περιβάλλον (γή, αέ¬ 
ρα, ποτάμια, λίμνες, θάλασσες κλπ.) Στον έλεγχο υπόκει- 
νται και οι εστίες καύσεως πάσης φύσεως κτιρίων (οικίες, 
ξενοδοχεία, καταστήματα, νοσοκομεία, βιοτεχνίες, βιο¬ 
μηχανίες κλπ.) ως και η ηχορύπανση. 

Ο έλεγχος για την μόλυνση του περιβάλλοντος περι¬ 
λαμβάνει και τη ρύπανση από οσμές, από εγκατάλειψη 
στερεών αντικειμένων ή υπολειμμάτων σε δημόσιους και 
ιδιωτικούς χώρους, που δημιουργούνται από κάθε είδους 
δραστηριότητα. 

7. - Η προστασία του υπόγειου υδατικού δυναμικού πε¬ 
ριλαμβάνει και τον έλεγχο για την πρόληψη παράνομου 
ανοίγματος πηγαδιών και εκτέλεση γεωτρήσεων, τον 
έλεγχο της υπεράντλησης που δημιουργεί κινδύνους 
εξάντλησης και ελάττωσης του υπόγειου υδατικού δυνα¬ 
μικού, τον έλεγχο της παράνομης πώλησης, διάθεσης, 
μεταφοράς ή αλλαγής χρήσεώς του, την προστασία από 
τη ρύπανση και μόλυνση τόσο των υπογείων όσο και των 
επιφανειακών νερών. 

Τα Καθήκοντα - Δικαιώματα - Υποχρεώσεις, καθορίζο¬ 
νται με το άρθρο 2 του Π.Δ. 434/82 ως ακολούθως: 

Προσόντα - Καθήκοντα - Δικαιώματα - Υποχρεώσεις 

1. - Οι ισχύουσες κάθε φορά διατάξεις για τα προσόντα, 
καθήκοντα, δικαιώματα και υποχρεώσεις των δημοτικών 
και κοινοτικών υπαλλήλων εφαρμόζονται ανάλογα και για 
το προσωπικό της Ειδικής αυτής Υπηρεσίας εκτός από 
εκείνες, οι οποίες αναφέρονται στη μετακίνηση, μετάτα¬ 
ξη και απόσπαση. 

2. - Το προσωπικό της ειδικής αυτής Υπηρεσίας υποχρε- 
ούται να παρακολουθεί επιμορφωτικά σεμινάρια, τα 
οποία θα διοργανώνονται από την Τοπική Ένωση Δήμων 
και Κοινοτήτων κάθε Νομού. 

Επίσης υποχρεούται να παρακολουθεί τέτοια σεμινά¬ 
ρια που θα οργανώνουν αρμόδιες υπηρεσίες και που θα 
αφορούν θέματα της αρμοδιότητας τους. 

3. - Ακόμη το προσωπικό αυτό υποχρεούται να διακινεί- 
ται μετά διατιθέμενα υπηρεσιακά μέσα. 

Ο τρόπος πρόσληψης, η στολή, το διακριτικό σήμα και 
η ταυτότητα των οργάνων της ειδικής Υπηρεσίας καθορί¬ 
ζονται με τα Π.Δ. 434/82, Π.Δ. 592/84 και τις εκάστοτε 
Υπουργικές Αποφάσεις. 

Ζ.2 - ΑΥΤΟΤΕΛΕΣ ΓΡΑΦΕΙΟ ΠΟΛΙΤΙΣΜΟΥ - ΑΘΛΗ¬ 
ΤΙΣΜΟΥ - ΠΑΙΔΕΙΑΣ 

Α. Ασχολείται με θέματα σύστασης και λειτουργίας των 
σχολικών επιτροπών. Παρέχει γραμματειακή υποστήριξη 
στη Δημοτική Επιτροπή Παιδείας. Συνεργάζεται με τη τε¬ 
χνική υπηρεσία του Δήμου με σκοπό την αντιμετώπιση 
προβλημάτων σχολικής στέγης. Συνεργάζεται με τους 
φορείς των διδασκόντων της πρωτοβάθμιας και δευτερο¬ 
βάθμιας εκπαίδευσης και φροντίζει από κοινού μαζί τους 
για την ομαλή λειτουργία των σχολείων. 

Παρακολουθεί γενικά τα εκπαιδευτικά ζητήματα και 
υποβάλλει προτάσεις και εισηγήσεις στο Δημοτικό Συμ¬ 
βούλιο και στα αρμόδια όργανα της πολιτείας. 

Έχει την ευθύνη λειτουργίας του Ελεύθερου Ανοικτού 
Πανεπιστημίου. 

Β. Σχεδιάζει και υλοποιεί προγράμματα εκπαιδευτικού ή 
πολιτιστικού περιεχομένου για τη νεολαία. Επεξεργάζε¬ 
ται προτάσεις δημιουργίας θεσμών για τη νεολαία. Σχε¬ 
διάζει προγράμματα εσωτερικών ή διεθνών ανταλλαγών 
νέων. 

Γ. Προγραμματίζει και διοργανώνει πολιτιστικές εκδη¬ 
λώσεις. Υποστηρίζει τις δραστηριότητες πολιτιστικών 
φορέων και συνεργάζεται μαζί τους για την από κοινού 
πραγματοποίηση διαφόρων εκδηλώσεων. 

Ζ.3 - ΑΥΤΟΤΕΛΕΣ ΓΡΑΦΕΙΟ ΚΛΗΤΗΡΩΝ - ΚΑΘΑΡΙΟΤΗ¬ 
ΤΑΣ ΚΤΙΡΙΩΝ 

Ζ.3.1. - ΓΡΑΦΕΙΟ ΚΛΗΤΗΡΩΝ 

Φροντίζει για την επίδοση - τοιχοκόλληση εγγράφων 
διεκπεραίωση της αλληλογραφίας του Δήμου - επιμελεί¬ 
ται και τηλεφωνικής επικοινωνίας των υπηρεσιών του Δή¬ 
μου. Φροντίζει για την καθαριότητα του κτιρίου του Δη¬ 
μαρχείου και των άλλων κτιρίων και χώρων που χρησιμο¬ 
ποιούνται για τις δραστηριότητες του Δήμου και 
επιμελείται κάθε εργασίας που του ανατίθεται νομίμως. 

Ζ.3.2 - ΓΡΑΦΕΙΟ ΚΑΘΑΡΙΟΤΗΤΑΣ - ΚΤΙΡΙΩΝ 

Φροντίζει για την καθαριότητα των κτιρίων που χρησι¬ 
μοποιούνται για τις δραστηριότητες του Δήμου, των νομι¬ 
κών προσώπων καιτηςΔΕΚΠΑΜ. 

Την εποπτεία για την τήρηση των υποχρεώσεων και τον 
έλεγχο της εργασίας αναλαμβάνει ο προϊστάμενος του 
γραφείου Καθαριότητας. 

ΑΡΘΡΟ VI 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Α.- ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ. 

Παρακολουθεί τη Νομοθεσία και Νομολογία που ενδια¬ 
φέρει την Δ/νση και ενημερώνει τις Δημοτικές υπηρεσίες 
και τα καθ’ ύλη αρμόδια τμήματα. 

Προΐσταται όλωντωντμημάτωντης Διεύθυνσης αυτής. 

Ελέγχει και εποπτεύει το προσωπικό της και το καθοδη¬ 
γεί σύμφωνα με τις οδηγίες του Δημάρχου και Αντιδη- 
μάρχων παρακολουθεί την ποιότητα και πρόοδο των ερ¬ 
γασιών τους, κατανέμει κατά ορθή και δίκαια κρίση το έρ¬ 
γο που διεκπεραιώνουν οι υπάλληλοι σύμφωνα με τις 
ανάγκες των τμημάτων. 

Τηρεί το εμπιστευτικό πρωτόκολλο του Δήμου. 

Αποσφραγίζει και χαρακτηρίζει την αλληλογραφία και 
τη στέλνει στις αρμόδιες υπηρεσίες, μέσω του γραφείου 
Πρωτοκόλλου. 

Θεωρεί όλα τα έγγραφα που συντάσσονται από τις υπη¬ 
ρεσίες της Δ/νσης μονογραφεί τα σχέδιά τους. 

Παρακολουθεί την πορεία κάθε σχετικού με την Δ/νση 
θέματος. 

Εισηγείται αρμόδια για την διάθεση του προσωπικού 
σύμφωνα με τις ανάγκες των τμημάτων της Δ/νσης. 

Συντάσσει τις ετήσιες εκθέσεις των προϊσταμένων των 
τμημάτων της Δ/νσης. 


Ασκεί τις αρμοδιότητες που του έχουν ανατεθεί σύμ¬ 
φωνα με το Νόμο ή κατ’ εξουσιοδότηση. 

Είναι υπεύθυνος για την ομαλή και απρόσκοπτη λει¬ 
τουργία της Δ/νσης και ενημερώνει το Δήμαρχο ή τον αρ¬ 
μόδιο Αντιδήμαρχο για κάθε πρόβλημα για το οποίο απαι¬ 
τείται η παρέμβασή τους. 

Υπογράφει τα έγγραφα και πιστοποιητικά που θα ανα- 
φέρονται σε έγγραφη εξουσιοδότηση του Δημάρχου 
προς αυτού στην οποία ορίζονται σαφής τα αντικείμενα 
για τα οποία εξουσιοδοτείται να υπογράφει. 

Β.- ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΤΕΧΝΙΚΩΝ ΥΠΗ¬ 
ΡΕΣΙΩΝ 

Παρακολουθεί τη Νομοθεσία και τη Νομολογία που εν¬ 
διαφέρει τη Δ/νση και ενημερώνει τις Δημοτικές υπηρε¬ 
σίες και τα καθ’ ύλη αρμόδια τμήματα. 

Προΐσταται όλων των τμημάτων της Δ/νσης αυτής. 

Ελέγχει και εποπτεύει το προσωπικό της και το κατευ¬ 
θύνει σύ μφωνα με τις οδηγίες το υ Δη μάρχο υ και των Αντι- 
δημάρχων παρακολουθεί την ποιότητα και πρόοδο των 
εργασιώντου κατανέμει κατά ορθή και δίκαια κρίση το έρ¬ 
γο που διεκπεραιώνουν σύμφωνα με τις ανάγκες των τμη¬ 
μάτων. 

Χρεώνει την αλληλογραφία στο κάθε τμήμα της Δ/νσης. 

Θεωρεί όλα τα έγγραφα που συντάσσονται από τις υπη¬ 
ρεσίες της Δ/νσης μονογραφεί τα σχέδιά της. 

Παρακολουθεί την πορεία κάθε σχετικού με την Δ/νση 
θέματος. 

Εισηγείται αρμόδια για τη διάθεση του προσωπικού 
σύμφωνα με τις ανάγκες των τμημάτων Δ/νσης. 

Συντάσσει τις ετήσιες εκθέσεις των προϊσταμένων των 
τμημάτων της Δ/νσης. 

Ασκεί τις αρμοδιότητες που του έχουν ανατεθεί σύμ¬ 
φωνα με το Νόμο ή κατ’ εξουσιοδότηση. 

Είναι υπεύθυνος για την ομαλή και απρόσκοπτη λει¬ 
τουργία της Δ/νσης και ενημερώνει τον Δήμαρχο ή τον 
αρμόδιο Αντιδήμαρχο για κάθε πρόβλημα για το οποίο 
απαιτείται η παρέμβασή τους. 

Υπογράφει τα έγγραφα και πιστοποιητικά που θα ανα- 
φέρονται σε έγγραφη εξουσιοδότηση του Δημάρχου 
προς αυτόν στην οποία ορίζονται σαφώς τα αντικείμενα 
για τα οποία εξουσιοδοτείται να υπογράφει. 

Με εντολή του Δημάρχου μπορεί να αποσφραγίζει και 
χαρακτηρίζειτην αλληλογραφία και να τη στέλνει στις αρ¬ 
μόδιες υπηρεσίες μέσω πρωτοκόλλου. 

Γ. ΠΡΟΪΣΤΑΜΕΝΟΙ ΤΜΗΜΑΤΩΝ 

Προΐστανται όλων των γραφείων του τμήματός τους. 

Παρακολουθούν τη νομοθεσία και νομολογία και ενη¬ 
μερώνουν ανάλογα τις υπηρεσίες. 

Παρακολουθούν τις ώρες προσέλευσης και αποχώρη¬ 
σης του προσωπικού και ενημερώνουν ανάλογα τους αρ¬ 
μόδιους Δ/ντές ή το Δήμαρχο. 

Ελέγχουν και θεωρούν με μονογραφή όλα τα έγγραφα 
που συντάσσονται από γραφεία του τμήματος. 

Εισηγούνται στο Δημοτικό Συμβούλιο δια του Δημάρ¬ 
χου για θέματα που έχουν σχέση με το τμήμα τους. 

Ασκούν αρμοδιότητες που τους έχουν ανατεθεί σύμ¬ 
φωνα με το Νόμο ή κατ’ εξουσιοδότηση. 

Κατανέμουν την εργασία στους υπαλλήλους, αναπλη- 

ρώνουν τα έκτακτα κενά που δημιουργούνται από άτομα 
του τμήματος. 

Παρακολουθούν την εργατικότητα απόδοση και πει¬ 
θαρχία των υπ’ αυτών υπαλλήλων και ενημερώνουν σχε¬ 
τικά τηνΔ/νση. 

Συντάσσουν τις εκθέσεις αξιολόγησης των υπηρετού- 
ντων υπαλλήλωντις οποίες υποβάλλουν σε συνέχεια στον 
Δ/ντή για περαιτέρω κρίση. 

Δ. ΠΡΟΪΣΤΑΜΕΝΟΣ ΑΥΤΟΤΕΛΟΥΣ ΓΡΑΦΕΙΟΥ ΕΙΔΙΚΗΣ 
ΥΠΗΡΕΣΙΑΣ 

Προΐσταται της υπηρεσίας αυτής που υπάγεται απευ¬ 
θείας στο Δήμαρχο. 

Παρακολουθεί τη νομοθεσία και νομολογία. 

Ελέγχει και θεωρεί με μονογραφή όλα τα έγγραφα που 
συντάσσονται από το Γραφείο αυτό. 

Εισηγείται στο Δήμαρχο για θέματα που έχουν σχέση με 
το τμήμα τους. 

Ασκούν αρμοδιότητες που τους έχουν ανατεθεί σύμ¬ 
φωνα με το Νόμο ή κατ’ εξουσιοδότηση. 

Ε. ΟΛΟΙ ΟΙ ΑΛΛΟΙ ΥΠΑΛΛΗΛΟΙ που υπηρετούν σε Τμή¬ 
ματα - Γραφεία -Υπηρεσίες - Γενικά 

1.- Κάθε υπάλληλος του Δήμου, οφείλει να απασχολεί¬ 
ται και να εκτελεί το Υπηρεσιακό του καθήκον, με επιμέ¬ 
λεια και ζήλο, να εκτελεί κάθε υπηρεσία που του ανατίθε¬ 
ται από τον Προϊστάμενο, ταχέως και σύμφωνα με τις 
υποδείξεις και τις οδηγίες των προϊσταμένων, έχει δε μα¬ 
ζί με τον προϊστάμενο του την υπό του Κώδικος Δημοτι¬ 
κών και Κοινοτικών Υπαλλήλων Νόμου, οριζόμενη ευθύνη 
ως προς το σύννομο του περιεχομένου κάθε ενέργειάς 
του, μονογράφοντας τα έγγραφα, αποφάσεις, αλληλο¬ 
γραφία κλπ. που συντάσσουν. 


Αναφέρουν στον άμεσο προϊστάμενο προφορικά ή γρα¬ 
πτά για υπηρεσιακές υποθέσεις που τους απασχολούν ή 
εκκρεμούν και προτείνουν λύσεις. 

ΣΤ. ΚΑΤΑΝΟΜΗ ΠΡΟΣΩΠΙΚΟΥ - ΑΝΑΠΛΗΡΩΣΗ 
ΠΡΟΪΣΤΑΜΕΝΟΥ ΚΛΠ. 

Κατανομή του προσωπικού στις Διευθύνσεις στα τμή¬ 
ματα και γραφεία καθώς και στο Αυτοτελές Γ ραφείο, γί¬ 
νεται με απόφαση του Δημάρχουν ανάλογα με τις υπηρε¬ 
σιακές ανάγκες. 

Οι προϊστάμενοι των Οργανικών μονάδων που απουσιά¬ 
ζουν ή κωλύοντας ή σε περίπτωση κενής θέσης, αναπλη¬ 
ρώνονται από τους προϊσταμένους της αμέσως υποκειμε¬ 
νικής οργανικής μονάδας κατά την σειρά που οι υποκείμε¬ 
νες οργανικές μονάδες αναφέρονται στον οργανισμό 
αυτό, καθώς επίσης και όπως ειδικότερα ορίζεται στις δια¬ 
τάξεις του άρθρου 36 Παραγρ. 19 Ν. 2190/94. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Μενεμέ- 
νης ύψους 300.000.000 δρχ. περίπου για το τρέχον οικο¬ 
νομικό έτος προσαρμοζόμενη αναλόγως στα επόμενα οι¬ 
κονομικά έτη. Οι σχετικές πιστώσεις έχουν εγγράφει 
στους Κ.Α. 15/112.2, 15/111.1, 5/111.1 και 5.112.1 του 
προϋπολογισμού του δήμου Μενεμένης έτους 1999. 

Για την πλήρωση κάθε κενής οργανικής θέσης θα ψη¬ 
φίζεται σχετική πίστωση με εγγραφή στον οικείο Κ. Α. του 
οικονομικού έτους που θα αφορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Σεπτεμβρίου 2000 

Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.θΐ.ςτ 
θ-ΓΠ3ίΙ: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως Ιδ.ΟΟ' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































